Çox hörmətli Oqtay müəllim, mən bayaq Dəvəçinin adının dəyişməsi ilə bağlı sual vermək istəyirdim. Mənim demək istədiyim fikirlər, demək olar ki, həmkarlarım tərəfindən səsləndirildi. Burada respublikamızın çox tanınmış alimləri öz fikirlərini söylədilər. Mənim Sizdən xahişim nədir? Milli Məclisdə Toponimiya komissiyası var. Bu gün respublikamızın bütün bölgələrində sovet dövründən, belə deyək, Nikolaydan qalma adlar var. Məsələn, təkcə təmsil olunduğum Şəmkirdən mən bir neçə ad deyəcəyəm. İcra hakimiyyəti, bizim hörmətli Nazim müəllim də dəfələrlə deyir ki, bu adları dəyişdirmək imkanına malik deyilik.